b'\n_START_ARTICLE_\nEskobars\n_START_SECTION_\nZgodovina\n_START_PARAGRAPH_\n\xc5\xa0ir\xc5\xa1o slovensko javnost so nase opozorili v letu 2009, ko so postali zmagovalci nate\xc4\x8daja ItakD\xc5\xbeafest in nastopili na odru z angle\xc5\xa1ko alternativno rock skupino The Killers. Leta 2010 so nastopili kot predskupina na dveh koncertih Plavega orkestra v ljubljanski Hali Tivoli in na festivalu Mars na Gospodarskem razstavi\xc5\xa1\xc4\x8du, kjer so si delili oder s skupinami Skunk Anansie, hrva\xc5\xa1kimi Urban & 4 ter slovenskimi Dan D._NEWLINE_S koncerti, kjer je skupina igrala pesmi "Girls from Klagenfurt", "Cosmo Blues", "Sobotne no\xc4\x8di" in druge, je skupina pridobila pozornost javnosti, glasbenih kritikov in drugih glasbenih ustvarjalcev. Med njimi je bil tudi Dejan Radi\xc4\x8devi\xc4\x87, ki je s skupino kot producent pomagal ustvariti njihov prvenec z naslovom Eskobars. Tega so Eskobars izdali v letu 2010, na njem pa je deset avtorskih skladb v slovenskem jeziku. Pri oblikovanju podobe albuma je s skupino sodelovala tudi Neisha, ki je spisala godalne aran\xc5\xbemaje za nekatere od skladb._NEWLINE_Leta 2014 je skupina izdala svoj drugi studijski izdelek z naslovom Ni dovolj!. Album je bil med glasbenimi kritiki slab\xc5\xa1e sprejet kot prvenec.'